“Die huidige uitvoerende hoof is soos ’n vis op droë grond en ek beveel dit ten sterkste aan dat hy sy bedanking onmiddellik indien. Dit sal in die beste belang van Suid-Afrikaanse krieket wees.”
Die beleërde Moroe het wel om verskoning vir die akkreditasie-fiasko gevra, maar daadwerklike optrede is nodig om Suid-Afrikaanse krieket reg te ruk.
Met die eerste toets teen Engeland om die draai, is die keurpaneel en afrigterskorps nog nie finaal bevestig nie. KSA sloer ook met die aanstelling van ’n direkteur van krieket.
Volgens Bacher is Faf du Plessis (Protea-kaptein) se insette nie gevra toe daar ’n tydelike afrigter gekies is nie.
Enoch Nkwe het die span as tydelike afrigter na Indië vergesel. Hoewel die Proteas gelykop in die T20-reeks gespeel het, is hulle 3 – 0 in die toetsreeks opgedons.
In gister se Mzansi Superliga het die Durban Heat vir die Paarl Rocks met ses paaltjies geklop. Die Durbaniete moes 196 lopies vir ’n oorwinning aangeteken het.
Ditto MH. In hierdie land hoef jy net ‘n kader te wees, geen kundigheid word vereis vir top posisies nie. En jy kan dtoogmaak soos jy wil – sonder enige verantwoordelikheid.